میرزا اسدالله فاضل مازندرانی

میرزا اسدالله فاضل مازندرانی (بزائه‌ی ۱٬۲۹۸، بابل؛ بمرده‌یِ ۵ دی ۱٬۳۳۶ ، خرمشهر) اتا بایی (بهایی) ملّا و مبلغ بی‌یه. ونه پییر اسم ره گتنه میرزا محمود که تاجر و دولِتِ کارمند بی‌یه و شیخیه مذهب ره په‌روو بی‌یه. ونه مار هم میرزا آقا بزرگ قصاب مازندرانی، شاعر، کیجا بی‌یه. فاضل شه تحصیلات ره بابل دله شروع هکرده و سال ۱٬۹۰۳ میلادی که ۲۲ سال سن داشته، بورده تهران و اونجه شه درس ره دمبال بیته و معلم بیّه. تهرون دله دیگر معلومون جه بائی دین خَوِر بِشنوسته و شیش سال اونجه بورده په، ۱٬۹۰۹ م، بایی بیّه.

فاضل مازندرانی و میرزا عبدالحسین اردستانی سال ۱٬۹۱۰ عبدالبهاء دستور په، بوردنه نجف  تا اونجه احمد کاظم خراسانی  که شیعیون ِگتِ آخوند بی‌یه جه گپ بزنن و بایی کتابون ره وه ره سراق هادن ولی وشون ره هنتا نمه په، عراق دله دستگیر هکردنه و پس برسنینه.

فاضل سال ۱٬۹۱۰−۱٬۹۱۱ بورده مصر و اونجه عبدالبهاء جه هنیشته گپ بزو و وه ره برسنینه هند و میونمار تا بایی دین ره تبلیغ هکنه. سال‌های ۲۱−۱٬۹۲۰ و ۲۵−۱٬۹۲۳ بترتیب عبدالبهاء و شوقی افندی ونجه بخاستنه که بایی دین ره شمالی آمریکا قاره دله تنک هاکنه. سال ۱٬۹۲۸، ای بمو ایران، ترکمنستون و قفقاز وَری و اکتبر ۱٬۹۱۷ رشت دله، ضیائیه خانوم جه ازدواج هکرده و ونجه دِتا ریکا داشته. وه ات کش دیگر هم ازدواج هکرده و اینتا زنا جه هم اتا ریکا داشته.

فاضل مازندرانی ات خله کتاب هم بنویشته که ونجه بمونستنه:
 حورالحق: مفصل ترین تاریخ بهائیت که ۹ جلد هسته
 اسرارالعار: بایی اصطلاحات دایره المعارف 
 عمرو الحلق: بایی مقدس بنویشته‌ئون که چار جلد بی‌یه

 منابع 


رج:بهائیت
رج:گت مردمون بایی
رج:مازرون نویسندگون
رج:بابل گت آدمون